Vilniaus lietuvių namų bendrabučio suteikimo ir naudojimosi juo tvarkos aprašo

2 priedas

**(Apgyvendinimo Vilniaus lietuvių namų bendrabutyje sutarties forma)**

**APGYVENDINIMO VILNIAUS LIETUVIŲ NAMŲ BENDRABUTYJE SUTARTIS**

20...... m. ........................................ d. Nr. .........

Vilnius

Vilniaus lietuvių namai (toliau vadinama – Lietuvių namai), atstovaujami direktoriaus Gintauto Rudzinsko, veikiančio pagal Lietuvių namų nuostatus, ir mokinys / mokinio tėvas, motina / globėja(s) (reikalingą žodį pabraukti) .................................................................., sudarė  (vardas ir pavardė)

šią sutartį:

###### I SKYRIUS

###### SUTARTIES OBJEKTAS

1. Mokinio .....................................................................................................................

 (vardas ir pavardė)

apgyvendinimo paslauga Lietuvių namų bendrabutyje, esančiame Dzūkų g. 43, Vilniuje.

###### II SKYRIUS

**SUTARTIES ŠALIŲ ĮSIPAREIGOJIMAI IR TEISĖS**

2. Lietuvių namai įsipareigoja:

2.1. užtikrinti higienos normas atitinkančias gyvenimo sąlygas bendrabutyje;

2.2. užtikrinti mokinio saugumą jo buvimo bendrabutyje metu;

2.3. aprūpinti mokinį švaria patalyne ir patalpų higienai palaikyti būtinais reikmenimis;

2.4. užtikrinti galimybę naudotis Lietuvių namų bendrabučio inventoriumi;

2.5. organizuoti maitinimą;

2.6. teikti socialinę, pedagoginę pagalbą;

2.7. organizuoti mokinio užimtumą, namų darbų atlikimo kontrolę, laisvalaikį;

2.8. informuoti tėvus (globėjus, rūpintojus) apie mokinio pasiekimus / elgesio problemas;

2.9. pasirašytinai supažindinti mokinį, jo tėvus (globėjus, rūpintojus) su Bendrabučio vidaus tvarkos taisyklėmis, Mokinių, gyvenančių bendrabutyje, saugaus elgesio taisyklėmis ir Išvykimo iš Lietuvių namų ir bendrabučio tvarka;

2.10. susirgus mokiniui, nedelsdama informuoti tėvus (globėjus, rūpintojus), medicinos darbuotojus, esant būtinumui, iškviesti greitąją medicinos pagalbą.

3. Lietuvių namai turi teisę:

3.1. skirti drausminę nuobaudą mokiniui, nesilaikančiam Bendrabučio vidaus tvarkos taisyklių, Mokinių, gyvenančių bendrabutyje, saugaus elgesio taisyklių ir / ar Mokinio elgesio taisyklių ir / ar Mokinių išleidimo iš gimnazijos ir bendrabučio vidaus tvarkos;

3.2. pašalinti mokinį iš bendrabučio nesilaikant Bendrabučio vidaus tvarkos taisyklių ir / ar Mokinių, gyvenančių bendrabutyje, saugaus elgesio taisyklių ir / ar Mokinio elgesio taisyklių ir / ar Mokinių išleidimo iš gimnazijos ir bendrabučio vidaus tvarkos;

4. Mokinys, mokinio tėvai (globėjai) įsipareigoja:

4.1. susipažinti su bendrabučio vidaus tvarkos taisyklėmis, Mokinių, gyvenančių bendrabutyje, saugaus elgesio taisyklėmis ir Išvykimo iš Lietuvių namų ir bendrabučio tvarka ir jų laikytis;

4.2. garantuoti mokinio atvykimą į bendrabutį saugiai ir laiku;

4.3. rūpintis mokinio sveikata, asmens higiena, laiku pateikti informaciją apie susirgimus;

4.4. susirgus mokiniui, jį gydyti medicinos įstaigoje ar namuose, kol pasveiks;

4.5. pasirūpinti, kad mokinys būtų pagal sezoną tinkamai apsirengęs, turėtų asmens higienos reikmenų, lėšų mokymo priemonėms ir laisvalaikiui;

4.6. domėtis mokinio ugdymosi rezultatais, bendrauti su bendrabučio auklėtojais;

4.7. atvykti į Lietuvių namus auklėtojo bendrabutyje ar administracijos kvietimu;

4.8. rūpintis asmeninių daiktų gyvenamajame kambaryje saugumu, už asmeninius daiktus Lietuvių namai neatsako;

4.9. pasirašytinai gauti kambario raktą ir jį saugoti. Pametus raktą pasigaminti naują per 2 darbo dienas arba apmokėti naujo rakto gamybos kaštus;

4.10. atlyginti mokinio padarytą materialinę žalą, vadovaujantis Lietuvos Respublikos civilinio kodekso 6.275 ir 6.276 straipsniais.

5. Mokinys, mokinio tėvai (globėjai, rūpintojai) turi teisę:

5.1. gauti visą informaciją apie mokinio pasiekimus, elgesį ir sveikatą;

5.2. norėdamas nutraukti šią sutartį, pateikti raštišką prašymą Vilniaus lietuvių namų direktoriui.

###### III SKYRIUS

##### KITOS NUOSTATOS

6. Sutartis įsigalioja nuo jos pasirašymo dienos iki to laiko, kol mokinys mokosi Lietuvių namuose arba iki ..............................................(jei reikia įrašyti terminą).

7. Sutartis sudaroma dviem egzemplioriais, turinčiais vienodą galią, po vieną kiekvienai šaliai.

8. Apgyvendinimo sutartis nutraukiama:

8.1. pasibaigus sutarties galiojimo terminui;

8.2. mokiniui išvykus mokytis į kitą mokyklą;

8.3. mokinio tėvams (globėjams / rūpintojams) pateikus raštišką prašymą;

8.4. nesilaikant Bendrabučio vidaus tvarkos taisyklių ir / ar Mokinio elgesio taisyklių ir / ar Mokinių išleidimo iš gimnazijos ir bendrabučio vidaus tvarkos ir / ar Mokinių, gyvenančių bendrabutyje, saugaus elgesio taisyklių ir / ar Bendrabučio suteikimo ir naudojimosi juo tvarkos aprašo nuostatų Vaiko gerovės komisijos siūlymu.

9. Visi nesutarimai sprendžiami dalyvaujant abiem šalims. Šalis nepatenkinta sprendimu turi teisę kreiptis į teismą Lietuvos Respublikos įstatymų nustatyta tvarka.

**SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **Vilniaus lietuvių namai**Dzūkų g. 43, 02116 Vilnius,kodas 19097916A. s. LT524040063610001646LR Finansų ministerijakodas 40400Tel. (0 5) 269 5773Direktorius Gintautas Rudzinskas A. V. | **Mokinys / tėvas, motina / globėja(s) / rūpintoja(s)** |
|  |
| gimimo data |
| adresas  |
| tel. ir pan. |
|  |
| Parašas  |
| vardas ir pavardė |